Paġna Din in-notifika tikkonċerna l-impriżi li ġejjin: London Stock Exchange Group plc ("LSEG", ir-Renju Unit), Refinitiv Business (il-"Kumpanija fil-Mira", l-istati Uniti tal-Amerka). LSEG takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll esklużiv tal-Kumpanija fil-Mira. Il-konċentrazzjoni hija mwettqa permezz ta' xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Int mitlub tuża d-dettalji ta' kuntatt ta' hawn taħt: Indirizz postali: Din in-notifika jikkonċerna l-impriżi li ġejjin: TUI AG ("TUI AG", il-Ġermanja), Royal Caribbean Cruises Ltd ("RCCL", il-Liberja), Hapag-Lloyd Kreuzfahrten GmbH ("Hapag-Lloyd Cruises", il-Ġermanja). TUI AG u RCCL, permezz ta' TUI Cruises GmbH ("TUI Cruises", il-Ġermanja), jakkwistaw fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll bi sħab ta' Hapag-Loyd Cruises. Il-konċentrazzjoni hija mwettqa permezz ta' xiri ta' ishma. TUI AG: il-kumpanija finalment prinċipali tat-TUI Group, grupp ta' turiżmu għall-vaganzi integrati li jaħdem permezz tad-diversi lukandi sussidjarji tiegħu, vapuri tla-kruċieri, linji tal-ajru, ajruplani, aġenziji tal-ivvjaġġar, operaturi tat-tours u portali online, RCCL: operatur dinji ta' kruċieri oċeaniċi, TUI Cruises: joint venture li kienet diġà teżisti kkontrollata bi sħab minn TUI AG u RCCL attiva fil-provvista ta' kruċieri oċeaniċi, primarjament lil klijenti li jitkellmu l-Ġermaniż, Hapag-Lloyd Cruises: il-provvista ta' kruċieri oċeaniċi, primarjament lil klijenti li jitkellmu l-Ġermaniż. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Indirizz postali: Din in-notifika tikkonċerna l-impriżi li ġejjin: Advent International Corporation (l-Istati Uniti tal-Amerka, "Advent"), Cinven Capital Management (VII) General Partner Limited (ir-Renju Unit, "Cinven"), thyssenkrupp Elevator AG (il-Ġermanja, "tkE"), ikkontrollata minn thyssenkrupp AG. Advent u Cinven jakkwistaw, fis-sens tal-Artikolu 3(1)(b) tar-Regolament dwar l-Għaqdiet, il-kontroll bi sħab ta' tkE kollha kemm hi. Il-konċentrazzjoni hija mwettqa permezz ta' xiri ta' ishma. Advent: l-akkwist ta' ammonti ta' ekwità u l-ġestjoni ta' fondi tal-investiment f'diversi setturi, fosthom servizzi tan-negozju u finanzjarji, Cinven: provvista ta' ġestjoni tal-investiment u servizzi ta' konsulenza dwar l-investiment lil għadd ta' fondi tal-investiment, tkE: stallazzjoni u servisjar ta' elevaturi, escalators, pontijiet użati mill-passiġġieri biex jitilgħu abbord u stairlifts, kif ukoll attivitajiet anċillari relatati direttament. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Indirizz postali: Stat Membru: Ir-Renju Unit L-isem tal-intermedjarju: Il-Fajl Tekniku għall-iScotch Whisky jista' jiġi kkonsultat fuq is-sit web ta' Defra fuq www.gov.uk Metodu tal-produzzjoni Dispożizzjonijiet tal-UE jew nazzjonali/reġjonali L-indirizz tal-applikant Suppliment għall-Indikazzjoni Ġeografika Emenda għall-Ispeċifikazzjoni tal-Prodott li tinvolvi emenda għall-ispeċifikazzjonijiet ewlenin. It-test preċedenti kien: "Il-Blended Scotch Whisky huwa taħlita ta' żewġ Single Malt Scotch Whiskies jew aktar li jkunu ġew distillati f'aktar minn distillerija waħda." It-test il-ġdid huwa: "Blended Malt Scotch Whisky" tfisser taħlita ta' żewġ Single Malt Scotch Whiskies jew aktar li jkunu ġew distillati f'aktar minn distillerija waħda, jew taħlita ta' distillati tas-single malt whisky prodotti f'konformità mar-rekwiżiti tal-paragrafu (1) (a) u (b) u li għalihom il-paragrafu (1)(c) sa (i) se japplika sussegwentement. Għal kjarifika, fid-definizzjoni ta' hawn fuq għandu jiġi nnutat li l-formulazzjoni "li għalihom il-paragrafu (1)(c) sa (i) se japplika sussegwentement", timplika li l-maturazzjoni tkun għadha ma seħħitx u għalhekk tirreferi għal distillati tal-malt waħdu. Ir-Regolamenti dwar l-iScotch Whisky tal-2009 tar-Renju Unit ġew emendati skont id-definizzjoni ta' hawn fuq. Id-definizzjoni preċedenti ta' "Blended Malt Scotch Whisky" fil-Fajl Tekniku ma tipprevedix taħlita ta' distillati ta' malt waħdu qabel ma jimtlew fil-btieti. Din hija prattika li ilha teżisti żmien twil magħrufa bħala "teaspooning". Filwaqt li l-maġġoranza tal-Blended Malt Scotch Whiskies jinħolqu mit-taħlita ta' Single Malt Scotch Whiskies minn distilleriji differenti, kienet ukoll prattika industrijali li d-distillati tal-malt waħdu jitħalltu qabel il-maturazzjoni. Għalhekk, l-emenda proposta takkomoda l-prattika li d-distillati tal-malt waħdu jitħalltu u mbagħad jiġu mmaturati biex isiru Blended Malt Scotch Whisky. It-test preċedenti kien: "Il-kwalità tal-btieti hija importanti għaliex l-ispirtu l-ġdid se jikseb karattru u kulur mill-injam li jimmatura fih. Il-maġġoranza tal-btieti se jkunu ntużaw fil-passat biex jimmaturaw xorb alkoħoliku ieħor: pereżempju, xi wħud minnhom se jkunu żammew ix-Sherry, u xi wħud minnhom se jkunu żammew l-American Bourbon Whiskey." It-test il-ġdid huwa: "Il-kwalità tal-btieti hija importanti għaliex l-ispirtu l-ġdid se jikseb karattru u kulur mill-injam li jimmatura fih. L-ispirtu jrid jiġi mmaturat fi btieti ġodda tal-ballut u/jew fi btieti tal-ballut li jkunu ntużaw biss biex jimmaturaw l-inbid (bla gass jew fortifikat) u/jew birra/ale u/jew spirti bl-eċċezzjoni ta': inbid, birra/ale jew spirti li jkunu ġew prodotti minn frott bl-għadma jew li jkunu magħmula minnu; birra/ale li magħhom ikun żdied xi frott, aromatizzant jew taħlil wara l-fermentazzjoni; spirti li magħhom ikun żdied xi frott, aromatizzant jew taħlil wara d-distillazzjoni u fejn tali maturazzjoni preċedenti tkun parti mill-proċessi tradizzjonali għal dawk l-inbejjed, birra/ales jew spirti. Irrispettivament mit-tip ta' bettija li tintuża, il-prodott li jirriżulta jrid ikollu l-karatteristiċi tradizzjonali tal-kulur, tat-togħma u tal-aroma tal-iScotch Whisky. Dawn ir-rekwiżiti japplikaw ukoll għal kwalunkwe rfinar kif imsemmi hawn taħt." Ir-reputazzjoni li kiseb l-iScotch Whisky hija bbażata fuq il-prodotti li tradizzjonalment jinbiegħu taħt dak l-isem. Il-btieti li jintużaw għall-maturazzjoni tal-iScotch Whisky jridu ikunu magħmula mill-ballut u jrid ikollhom kapaċità li ma taqbiżx is-700 litru. Madankollu, dan ma jfissirx li kwalunkwe bettija li tissodisfa dawn ir-rekwiżiti se tiġi aċċettata. Il-bettija trid tkun tat-tip li tagħti lill-ispirtu maturat il-karatteristiċi stabbiliti tal-iScotch Whisky. Matul is-snin saru għadd ta' mistoqsijiet dwar liema btieti jistgħu jintużaw biex l-iScotch Whisky jiġi maturat jew irfinut. Peress li matul is-snin intużat firxa wiesgħa ta' btieti li qabel kienu jżommu l-inbid, il-birra/ale u l-ispirti, hemm bżonn ta' ċarezza dwar x'inhu permess u sar importanti li l-Fajl Tekniku jipprovdi dettalji dwar il-firxa ta' btieti tal-ballut li jistgħu jintużaw biex l-iScotch Whisky jiġi maturat jew irfinut. L-emenda tqis il-prattika tradizzjonali billi tinkludi dawk il-kategoriji kollha ta' btieti fejn hemm evidenza ta' użu tradizzjonali fit-tul u tippermetti biss dawk li se jirriżultaw fi prodott li jkollu l-karatteristiċi tradizzjonali tal-kulur, tat-togħma u tal-aroma tal-iScotch Whisky. It-test preċedenti kien: "Dispożizzjonijiet nazzjonali Ir-Regolamenti tal-2008 dwar ix-Xorb Spirituż Il-verżjoni attwali ta' dawn ir-Regolamenti, u kwalunkwe emenda, tista' tiġi kkonsultata fuqwww.legislation.gov.uk. Ir-Regolamenti tal-2009 dwar l-iScotch Whisky Il-verżjoni attwali ta' dawn ir-Regolamenti, u kull emenda, tista' tiġi kkonsultata fuq www.legislation.gov.uk." It-test il-ġdid huwa: "Dispożizzjonijiet nazzjonali Ir-Regolamenti tal-2008 dwar ix-Xorb Spirituż Il-verżjoni attwali ta' dawn ir-Regolamenti, u kwalunkwe emenda, tista' tiġi kkonsultata fuqwww.legislation.gov.uk. Fejn xi espressjonijiet fir-Regolamenti dwar ix-Xorb Spirituż jintużaw ukoll fil-Fajl Tekniku, dawn għandhom l-istess tifsira. Ir-Regolamenti tal-2009 dwar l-iScotch Whisky Il-verżjoni attwali ta' dawn ir-Regolamenti, u kwalunkwe emenda, tista' tiġi kkonsultata fuq www.legislation.gov.uk. Fejn xi espressjonijiet fir-Regolamenti dwar ix-Xorb Spirituż jintużaw ukoll fil-Fajl Tekniku, dawn għandhom l-istess tifsira." Ir-Regolamenti tal-2008 dwar ix-Xorb Spirituż u r-Regolamenti tal-2009 dwar l-iScotch Whisky jiddefinixxu ċertu kliem u espressjonijiet li jintużaw f'dawk ir-Regolamenti. Il-Fajl Tekniku juża l-istess lingwa iżda ma jinkludix taqsima ta' "interpretazzjoni". Għalhekk, l-emendi proposti jagħmluha ċara li r-Regolamenti tal-2008 dwar ix-Xorb Spirituż, ir-Regolamenti tal-2009 dwar l-iScotch Whisky u l-Fajl Tekniku għandhom jiġu interpretati b'mod konsistenti bejniethom. It-test preċedenti kien: "Ċaqliq mill-Iskozja lejn pajjiż ieħor Is-Single Malt Scotch Whisky ma jistax jiġi mċaqlaq mill-Iskozja lejn pajjiż ieħor ħlief fi flixkun li jkun magħmul minn kwalunkwe materjal inerti li jkun jesa' żewġ litri jew inqas u li jkun tikkettat għall-bejgħ bl-imnut. Is-Single Malt Scotch Whisky ma jistax jiġi bbottiljat, jew ibbottiljat mill-ġdid, barra mill-Iskozja." It-test il-ġdid huwa: "Ċaqliq mill-Iskozja lejn pajjiż ieħor Is-Single Malt Scotch Whisky ma jistax jiġi mċaqlaq mill-Iskozja lejn pajjiż ieħor ħlief fi flixkun li jkun magħmul minn kwalunkwe materjal inerti li jkun tikkettat għall-bejgħ bl-imnut. Is-Single Malt Scotch Whisky ma jistax jiġi bbottiljat, jew ibbottiljat mill-ġdid, 'il barra mill-Iskozja." Ir-rekwiżit li s-Single Malt Scotch Whisky jiġi bbottiljat fi fliexken li jesgħu żewġ litri jew anqas oriġinarjament ġie introdott biex il-bottiljaturi barranin jiġu skoraġġuti milli jimportaw is-Single Malt fi fliexken kbar ħafna u mbagħad jibbottiljaw l-ispirtu mill-ġdid. L-industrija kkonkludiet li huwa biżżejjed li wieħed jibbaża fuq il-projbizzjoni kontra l-ibbottiljar mill-ġdid u għalhekk tneħħiet ir-restrizzjoni tal-ibbottiljar ta' żewġ litri. It-test preċedenti kien: "Ċaqliq mill-Iskozja lejn pajjiż ieħor Is-Single Grain Scotch Whisky, il-Blended Malt Scotch Whisky, il-Blended Grain Scotch Whisky jew il-Blended Scotch Whisky ma jistgħux jiġu mċaqalqa mill-Iskozja ħlief – fi flixkun (magħmul minn kwalunkwe materjal inerti) li jkun tikkettat għall-bejgħ bl-imnut, jew lil importatur, bottiljatur jew il-persuna li tħallat li jkun ta tali garanziji lill-HMRC kif inhuma preskritti mill-HMRC fi skema ta' verifika, kif riveduta jew sostitwita minn żmien għal żmien. " It-test il-ġdid huwa: "Ċaqliq mill-Iskozja lejn pajjiż ieħor Is-Single Grain Scotch Whisky, il-Blended Malt Scotch Whisky, il-Blended Grain Scotch Whisky jew il-Blended Scotch Whisky ma jistgħux jiġu mċaqalqa mill-Iskozja ħlief – fi flixkun (magħmul minn kwalunkwe materjal inerti) li jkun ittikkettat għall-bejgħ bl-imnut, jew lil importatur, bottiljatur, il-persuna li twaħħal it-tikketta jew il-persuna li tħallat li jkun ta tali garanziji lill-HMRC kif inhuma preskritti mill-HMRC fi skema ta' verifika, kif riveduta jew sostitwita minn żmien għal żmien, jew lil manifattur tal-prodotti tal-ikel li mhumiex xorb alkoħoliku." Hemm żewġ emendi. L-ewwel waħda tinvolvi lil min iwaħħal it-tikketti 'l barra mill-Iskozja u t-tieni tinvolvi lill-manifatturi tal-prodotti tal-ikel. Ma hemm l-ebda dispożizzjoni biex jiġu verifikati l-organizzazzjonijiet 'il barra mill-Iskozja li jittikkettaw l-iScotch Whisky biss. Minflok, min iwaħħal it-tikketti ġie rakkomandat japplika għal verifika bħala bottiljatur u persuna li twaħħal it-tikketta minkejja li ma kien hemm l-ebda intenzjoni li jwettaq xi bbottiljar. L-emenda tippermetti li kumpanija li twettaq it-tikkettar biss tiġi vverifikata bħala tali. Konsegwenza mhux intenzjonata tal-Fajl Tekniku tirrigwarda meta l-iScotch Whisky jiġi fornut lil manifattur 'il barra mill-Iskozja biex jiġu manifatturati prodotti tal-ikel li mhumiex xorb alkoħoliku (pereżempju marmellata li jkun fiha l-iScotch Whisky). Tali provvisti jridu jkunu fi fliexken ittikkettati għall-bejgħ bl-imnut. L-emenda tippermetti l-provvista tal-iScotch Whisky lil tali manifatturi f'kontenituri li jġorru kwantitajiet kbar. It-test il-ġdid li żdied huwa: "L-Effett tal-Leġiżlazzjoni Preċedenti It-taħlitiet ta' distillati tal-iScotch Whisky u/jew ta' distillati maturati parzjalment u/jew ta' Scotch Whisky immatur u/jew ta' Scotch Whisky minn distilleriji differenti mħallta qabel id-dħul fis-seħħ ta' dan il-Fajl Tekniku li ma jaqgħu fl-ebda waħda mill-ħames kategoriji permessi ta' Scotch Whisky minħabba l-istadju tal-manifattura li matulu jkun seħħ it-taħlit, jistgħu jibqgħu jiġu maturati u mibjugħa bħala Scotch Whisky diment li: ikunu deskritti bħala Blended Malt Scotch Whisky (fil-każ ta' taħlita li tkun ġiet distillata f'kull distillerija f'konformità mad-definizzjoni ta' Single Malt Scotch Whisky) Blended Grain Scotch Whisky (fil-każ ta' taħlita li tkun ġiet distillata f'kull distillerija f'konformità mad-definizzjoni ta' Single Grain Scotch Whisky) Blended Scotch Whisky (fil-każ ta' taħlita, li parti minnha tkun ġiet iddistillata f'distillerija waħda f'konformità mad-definizzjoni ta' Single Malt Scotch Whisky u li parti minnha tkun ġiet distillata f'distillerija oħra f'konformità mad-definizzjoni ta' Single Grain Scotch Whisky) u dawn ikunu jinbiegħu taħt dawn id-deskrizzjonijiet jew ikunu jintużaw bħala kostitwent ta' Blended Scotch Whisky." Filwaqt li l-emenda tad-definizzjoni ta' Blended Malt Scotch Whisky f'paġna 9 tindirizza dik il-kwistjoni aktar 'il quddiem, il-kwantitajiet tal-ispirti li jkunu ġew imħallta qabel ma jiġi kkompletat il-perjodu minimu ta' maturazzjoni issa qed jimmaturaw f'inventarji eżistenti. L-emenda tippermetti li tali stokk jiġi kkummerċjalizzat taħt wieħed mill-ismijiet ta' kategoriji ddefiniti jew li jintuża bħala kostitwent fi Blended Scotch Whisky. Id-dettalji tal-indirizz tal-applikant inbidlu. Filwaqt li l-indirizz ta' Nobel House għadu jintuża mid-Dipartiment għall-Ambjent, l-Ikel u l-Affarijiet Rurali, l-indirizz ta' Marsham Street kif jidher fil-fajl tekniku rivedut huwa l-post ewlieni għat-tim li jaħdem fl-oqsma tax-xorb spirituż u tal-Indikazzjonijiet Ġeografiċi, u dan għandu jitqies bħala l-indirizz tal-applikant għall-finijiet tal-Fajl Tekniku tal-iScotch Whisky. It-test preċedenti kien: "Dikjarazzjonijiet dwar il-maturazzjoni, l-età u d-distillazzjoni Persuna ma tridx tittikketta, tippakkja, tbigħ, tirreklama jew tippromwovi l-ebda Scotch Whisky b'mod li jinkludi referenza għal meta jkun ġie distillat ħlief jekk: il-preżentazzjoni tal-wiski tkun tinkludi wkoll referenza – għas-sena tal-ibbottiljar tal-wiski: għall-perjodu ta' maturazzjoni tal-wiski; jew għall-età tal-wiski; u.." It-test il-ġdid huwa: "Dikjarazzjonijiet dwar il-maturazzjoni, l-età u d-distillazzjoni Persuna ma tridx tittikketta, tippakkja, tbigħ, tirreklama jew tippromwovi l-ebda Scotch Whisky b'mod li jinkludi referenza għal meta jkun ġie distillat ħlief jekk: il-preżentazzjoni tal-wiski tkun tinkludi wkoll referenza – għas-sena tal-ibbottiljar tal-wiski: jew għall-perjodu ta' maturazzjoni tal-wiski; jew għall-età tal-wiski; u.." L-emenda hija maħsuba biex tindika b'mod aktar ċar li l-għażliet indikati huma alternattivi. Whisky/Whiskey (kategorija Nru 2 tar-Regolament (KE) Nru 110/2008) L-iScotch Whiskey huwa likwidu trasparenti li jvarja minn lewn isfar ċar għal lewn ta' ambra skur. Il-prodott jista' jkun imċajpar meta jkun maħżun f'temperaturi baxxi, bħal taħt iż-0 °C, iżda tali ċpar jista' jidher ukoll f'ċerti Scotch Whiskies wara li jitħalltu mal-ilma u/jew mas-silġ. L-aroma u t-togħma jirriżultaw mid-distillazzjoni ta' substrat iffermentat, magħmul minn xgħir maltat b'ċereali oħra jew mingħajrhom, segwit minn maturazzjoni fi btieti tal-ballut. Il-karatteristiċi ta' wiskijiet waħedhom jiddependu fost l-oħrajn fuq il-proċessi speċifiċi tad-distillerija li jintużaw u l-maturazzjoni sussegwenti. Il-Grain Scotch Whiskies huma tipikament eħfef fl-aroma u fit-togħma mill-Malt Scotch Whiskies. Il-Blended Scotch Whiskies jisiltu l-karatteristiċi tagħhom mill-interazzjoni tal-komponenti tal-wiski waħdu tagħhom, li ġew magħżula biex jikkomplementaw lil xulxin. Hemm firxa wiesgħa ta' aromi u togħmiet fi Scotch Whiskies individwali, pereżempju, mill-karatteristiċi ħfief, punġenti kemxejn granulari ta' Grain Scotch Whisky relattivament ġdid għall-karatteristiċi rikki, fruttati u b'sensazzjoni tal-ħarir ta' Malt Scotch Whisky maturat tajjeb. Xi Malt Scotch Whiskies, li jkunu saru permezz tax-xgħir maltat li jkun tnixxef fuq nar tal-pit, jistgħu juru aromi distintivi "ta' pit". L-element komuni tal-wiskijiet kollha huwa d-distillazzjoni miċ-ċereali b'tali mod li jinżammu l-aroma u t-togħma li jirriżultaw mill-materja prima bl-iżvilupp ta' aktar kumplessità matul is-snin ta' maturazzjoni fi btieti tal-injam. Madankollu, il-wiskijiet prodotti f'pajjiżi differenti għandhom karatteristiċi differenti. Hemm eluf ta' ditti differenti ta' Scotch Whisky li kollha kemm huma għandhom il-karattru proprju tagħhom. Il-maġġoranza tagħhom jirriżultaw mit-taħlit ta' Single Malt u Grain Scotch Whiskies. Dawn id-ditti kollha għandhom mill-kwalitajiet distintivi tal-iScotch Whisky, li jiddistingwuhom minn wiskijiet distillati f'pajjiżi oħra. It-tliet fatturi li jiddistingwu l-iScotch Whisky minn wiski ieħor huma: id-differenzi fil-proċess tal-produzzjoni, inklużi d-differenzi riflessi fid-definizzjonijiet legali; il-ġeografija, il-ġeoloġija u l-klima tal-Iskozja; u l-ħiliet u l-għarfien tad-distillatur u tal-persuna li tħallat. Hemm għadd ta' differenzi bejn il-metodu ta' produzzjoni meħtieġ mid-definizzjoni fir-Regolamenti tal-2009 dwar l-iScotch Whisky u metodi oħra ta' produzzjoni stipulati għall-wiski stabbiliti fil-liġijiet ta' pajjiżi oħra, inkluż ir-Regolament (KE) Nru 110/2008. Id-definizzjoni tal-iScotch Whisky tipprojbixxi l-użu ta' enzimi miżjuda u tirrikjedi l-użu ta' xgħir maltat. Id-dipendenza fuq enzimi tax-xgħir maltat fil-produzzjoni tal-iScotch Whisky tfisser li s-sottostrat tal-fermentazzjoni inizjali jista' jkun pjuttost differenti minn dak tal-wiski prodott permezz ta' enzimi miżjuda. Il-kompożizzjoni tas-sottostrat, b'mod partikolari fir-rigward taz-zokkor, għandha effett fuq it-tip ta' ħmira li tista' tintuża u għalhekk il-konġeneri li jiġu prodotti. Filwaqt li l-iScotch Whisky jiġi distillat mix-xgħir maltat u ċereali oħra, prinċipalment qamħ jew qamħirrum, wiskijiet oħra jistgħu jużaw ċereali differenti jew proporzjonijiet differenti ta' ċereali. Pereżempju, is-segala tradizzjonalment tintuża fil-wiskijiet Kanadiżi u f'xi wiskijiet Amerikani. Id-definizzjoni tal-iScotch Whisky tirrikjedi l-użu obbligatorju ta' btieti tal-ballut, filwaqt li, pereżempju, ir-Regolament (KE) Nru 110/2008 jirrikjedi biss l-użu ta' btieti tal-injam. Il-proċessi kollha għall-iScotch Whisky mill-maxx taċ-ċereali, il-konverżjoni f'substrat fermentabbli, il-fermentazzjoni u d-distillazzjoni jridu jsiru fl-istess distillerija, u l-maturazzjoni kollha tal-iScotch Whisky trid issir fl-Iskozja. Hemm distinzjonijiet tradizzjonali bejn il-mod ta' kif jiġi prodott l-iScotch Whisky meta mqabbel ma' wiskijiet oħra. Jintużaw tipi u forom differenti ta' lampiki, li jaffettwaw il-karatteristiċi organolettiċi tal-ispirtu. Dawn ir-rekwiżiti, meta kkombinati mal-ġeoloġija u l-klima partikolari tal-Iskozja, joħolqu differenzi bejn l-iScotch Whisky u wiskijiet oħra. L-iScotch Whisky huwa wiski distillat u mmaturat fl-Iskozja. L-Iskozja tinsab fir-reġjun tat-Tramuntana tar-Renju Unit, lil hinn mill-kosta tal-Majjistral tal-Ewropa kontinentali. L-Iskozja tmiss mal-Ingilterra fin-Nofsinhar, il-Baħar tal-Hebrides, l-Oċean Atlantiku u l-Baħar tat-Tramuntana. Il-metodu bażiku ta' produzzjoni huwa stabbilit fid-definizzjoni tal-iScotch Whisky fir-Regolament 3(1) tar-Regolamenti tal-2009 dwar l-iScotch Whisky kif ġej: Definizzjoni ta' "Scotch Whisky" "Scotch Whisky" tfisser wiski prodott fl-Iskozja li jkun ġie distillat f'distillerija fl-Iskozja mill-ilma u xgħir maltat (li magħhom jistgħu jiġu miżjuda biss grani sħaħ ta' ċereali oħra) li kollha; ikun ġie proċessat f'dik id-distillerija f'maxx; ikun ġie kkonvertit f'dik id-distillerija f'substrat fermentabbli biss minn sistemi ta' enzimi endoġeni; u ikun ġie ffermentat f'dik id-distillerija biss biż-żieda tal-ħmira; li jkun ġie distillat b'qawwa alkoħolika b'volum ta' inqas minn 94,8 fil-mija sabiex id-distillat ikollu l-aroma u t-togħma li jirriżultaw mill-materja prima li tintuża fil-produzzjoni u fil-metodu tiegħu; li jkun ġie maturat biss fi btieti tal-ballut ta' kapaċità li ma taqbiżx is-700 litru; li jkun ġie maturat biss fl-Iskozja; li jkun ġie maturat għal perjodu ta' mhux inqas minn tliet snin; li jkun ġie maturat biss f'maħżen tas-sisa jew f'post permess; li jżomm il-lewn, l-aroma u t-togħma li jirriżultaw mill-materja prima li tintuża fil-produzzjoni, il-maturazzjoni u l-metodu tiegħu; li miegħu ma tkun ġiet miżjuda l-ebda sustanza, jew li miegħu ma tkun ġiet miżjuda l-ebda sustanza ħlief; kolorant tal-karamelli sempliċi; jew ilma u kolorant tal-karamelli sempliċi li jkollu qawwa alkoħolika minima b'volum ta' 40 %. Is-"Single Malt Scotch Whisky" huwa Scotch Whisky li jkun ġie distillat f'lott wieħed jew aktar f'distillerija waħda, mill-ilma u x-xgħir maltat mingħajr iż-żieda ta' xi ċereali oħra; u Is-"Single Grain Scotch Whisky" huwa Scotch Whisky li jkun ġie distillat f'distillerija waħda u mhuwiex Single Malt Scotch Whisky jew Blended Scotch Whisky. Il-"Blended Malt Scotch Whisky" tfisser taħlita ta' żewġ Single Malt Scotch Whiskies jew aktar distillati f'aktar minn distillerija waħda, jew taħlita ta' distillati tal-malt waħdu prodotti f'konformità mar-rekwiżiti tal-paragrafu 1(a) u (b) u li għaliha l-paragrafu 1(c) sa (i) se japplika sussegwentement. "Blended Grain Scotch Whisky" huwa taħlita ta' żewġ Single Grain Scotch Whiskies distillati f'aktar minn distillerija waħda. "Blended Scotch Whisky" huwa taħlita ta' Single Malt Scotch Whiskies wieħed jew aktar ma' Single Grain Scotch Whiskies wieħed jew aktar. Il-Malt Scotch Whisky huwa magħmul minn tliet materji primi naturali, jiġifieri x-xgħir maltat, l-ilma u l-ħmira. L-ewwel fażi ta' produzzjoni hija l-maltu tax-xgħir. Storikament u tradizzjonalment, ix-xgħir jiġi mgħaddas f'tankijiet tal-ilma għal jumejn jew tlieta qabel ma jinfirex mal-art tal-kamra tal-maltu biex jiġġermina. Biex tintemm il-ġerminazzjoni, ix-xgħir maltat tnixxef f'forn, li jista' jiġi identifikat miċ-ċmieni distintivi f'forma ta' pagoda, li huma tipiċi ta' bosta distilleriji tal-Malt Scotch Whiskies. Dan il-proċess għadu jintuża f'xi distilleriji, għalkemm issa oħrajn jiksbu xgħir maltat minn kumpaniji ddedikati għall-malt li jistgħu jipproduċu xgħir maltat tradizzjonali fuq skala akbar. Imbagħad, ix-xgħir maltat jiġi mitħun ma' qamħ maqtugħ bl-addoċċ u jitħallat mal-misħun f'reċipjent magħruf bħala "bettija tal-maxx". Dan il-proċess jikkonverti l-lamtu fix-xgħir f'likwidu biz-zokkor magħruf bħala "most". Il-most jiġi sseparat mill-maxx u jiġi ttrasferit f'tank li jkun qed jiffermenta, jew "washback", fejn tiżdied il-ħmira u l-proċess ta' fermentazzjoni jikkonverti l-most biz-zokkor f'alkoħol, b'mod simili fl-aroma u fit-togħma għal birra mhux bil-ħops. Dan huwa magħruf bħala l-"wash". Il-wash jiġi distillat f'lampiki tar-ram distintivi, fejn id-distillazzjoni tissepara l-alkoħol u l-konġeneri oħra mill-wash. Normalment il-Malt Scotch Whisky jiġi distillat darbtejn, l-ewwel distillazzjoni sseħħ f'"wash still" akbar, u t-tieni f'lampiki "ta' nbejjed b'kontenut baxx ta' zokkor" jew ta' spirti kemxejn iżgħar. Il-Grain Scotch Whisky għandu jsir ukoll bix-xgħir maltat, iżda l-maxx tista' tinkludi ċereali oħra kif normalment tkun tinkludi. L-aktar ċereali li jintużaw ta' spiss huma l-qamħ u l-qamħirrum. Iċ-ċereali mingħajr malt jitħalltu mal-misħun u jissaħħnu biex jiġi likwifikat il-lamtu taċ-ċereali biex ikun aktar faċli li jitkisser f'zokkor fermentabbli. L-enzimi tax-xgħir maltat jikkonvertu l-lamtu f'zokkor aktar fermentabbli. Il-most jitkessaħ għal madwar 15 - 23 °C u tiżdied il-ħmira biex jitwettaq l-istadju ta' fermentazzjoni, li jdum bejn jumejn u tlieta. Il-most iffermentat, magħruf bħala "wash", imbagħad jiġi distillat biex jiġi estratt l-alkoħol u volatili oħrajn mill-wash. Id-distillazzjoni normalment tkun f'lampiki bil-kolonni kontinwi u l-volum tal-alkoħol tagħha għandu jkun inqas minn 94,8 %. Id-disinn tradizzjonali tal-lampiki bil-kolonni huwa l-lampik Coffey jew patent. Il-Grain Scotch Whisky jista' jsir ukoll mid-distillazzjoni kontinwa tal-most magħmul bix-xgħir maltat waħdu, jew billi f'lampiki jiġi distillat wash ta' maxx ta' xgħir maltat jew ċereali oħra. Qabel ma jimtela f'varjetà ta' btieti għall-maturazzjoni, normalment il-malt jew il-qamħ tal-"likwidu alkoħoliku li jirriżulta matul il-produzzjoni tal-ispirtu" (new make spirit) jiġi dilwit bl-ilma sa qawwa bejn 60 % u 70 % ta' alkoħol bil-volum. "Il-kwalità tal-btieti hija importanti għaliex l-ispirtu l-ġdid se jikseb karattru u kulur mill-injam li jimmatura fih. L-ispirtu jrid jiġi mmaturat fi btieti ġodda tal-ballut u/jew fi btieti tal-ballut li jkunu ntużaw biss biex jimmaturaw l-inbid (bla gass jew fortifikat) u/jew birra/ale u/jew spirti bl-eċċezzjoni ta': inbid, birra/ale jew spirti li jkunu ġew prodotti minn frott bl-għadma jew li jkunu magħmula bihom; birra/ale li magħhom ikun żdied xi frott, aromatizzant jew taħlil wara l-fermentazzjoni; spirti li magħhom ikun żdied xi frott, aromatizzant jew itaħlil wara d-distillazzjoni u fejn tali maturazzjoni preċedenti tkun parti mill-proċessi tradizzjonali għal dawk l-inbejjed, birra/ales jew spirti. Irrispettivament mit-tip ta' bettija li tintuża, il-prodott li jirriżulta jrid ikollu l-karatteristiċi tradizzjonali tal-kulur, tat-togħma u tal-aroma tal-iScotch Whisky. Dawn ir-rekwiżiti japplikaw ukoll għal kwalunkwe rfinar kif imsemmi hawn taħt." Il-btieti jridu jkunu vojta mill-kontenut preċedenti tagħhom qabel ma jimtlew bl-iScotch Whisky jew bi spirtu maħsub biex isir Scotch Whisky. It-tip ta' bettija li tintuża għall-maturazzjoni se tkun ġiet iddeterminata mill-Persuna Ewlenija li Tħallat li tkun qed tfittex karattru partikolari għall-wiski finali. Huwa biss wara l-maturazzjoni minima ta' tliet snin li l-ispirtu l-ġdid isir Scotch Whisky. Fil-prattika, il-maġġoranza tal-iScotch Whiskies jiġu mmaturati għal perjodu ta' żmien ferm itwal — minn ħames snin sa tnax-il sena, jew tmintax-il sena u xi kultant anke aktar. Matul dan il-proċess l-arja tippenetra permezz tal-ballut poruż tal-btieti u tikkontribwixxi għall-karattru tal-wiski. L-akbar proporzjon tal-iScotch Whisky jiġi kkunsmat bħala Blended Scotch Whisky. Il-kompitu li jirrikjedi ħila kbira relatat matwaħħid tas-Single Malt u tas-Single Grain Scotch Whisky biex isir Blended Scotch Whisky jaqa' taħt ir-responsabbiltà tal-Persuna Ewlenija li Tħallat ta' kull kumpanija. Il-ġeoloġija u l-ġeografija tal-Iskozja — l-Iskozja magħmula minn terz tat-Tramuntana tal-gżira tal-Gran Brittanja u tinkludi aktar minn 790 gżira u arċipelagu. Tinqasam fiż-żoni Highland u Lowland li hemm fil-Highland Boundary Fault. L-Iskozja għandha ġeoloġija varjata iżda unika. L-ilma pur, li huwa wieħed mill-materji primi naturali ewlenin fil-manifattura tal-iScotch Whisky, ivarja skont il-blat lokali u l-kampanja li jgħaddi minnhom fi triqtu lejn kull distillerija. Il-klima tal-Iskozja — Il-klima tal-Iskozja għandha wkoll effett sinifikanti fuq il-karattru tal-iScotch Whisky. Ir-riħ prevalenti jiġi mil-Lbiċ u jġib miegħu arja sħuna umda mill-Atlantiku. Għalkemm l-Iskozja tinsab pjuttost fit-Tramuntana, għandha klima friska u moderata. Il-Highlands u l-Gżejjer tal-Punent huma waħda mill-aktar żoni li fihom tagħmel xita fl-Ewropa b'ammont ta' xita kull sena sa 4 577 mm. Il-Lvant huwa aktar xott u adattat għat-tkabbir tax-xgħir u l-qamħ. Il-klima friska u umda tipprovdi ħafna provvisti ta' ilma ta' kwalità tajba. Matul il-maturazzjoni, l-ispirtu jippenetra l-bettija tal-ballut, u l-alkoħol u l-ilma jkunu jistgħu jevaporaw. Fi klimi aktar sħan u xotti, jevapora aktar ilma milli alkoħol u dan iwassal biex ikun hemm żieda fil-qawwa alkoħolika fil-bettija. Dan jaffettwa d-diversi interazzjonijiet li jkunu qed iseħħu. Fil-klima friska u umda tal-Iskozja, ir-rata globali ta' telf tal-evaporazzjoni hija iktar baxxa iżda proporzjonalment jevapora aktar alkoħol li jirriżulta fi tnaqqis tal-qawwa alkoħolika. L-ilma — Il-klima umda tal-Iskozja tiżgura li l-pajjiż ikollu abbundanza ta' ilma nadif u frisk. Id-distilleriji tal-iScotch Whisky dejjem inbnew fejn hemm sors tajjeb u affidabbli ta' ilma ta' kwalità partikolari, u ta' spiss id-distilleriji jkunu s-sidien tas-sors tal-ilma tagħhom biex tiġi żgurata provvista kontinwa u li din tibqa' pura u mhux ikkontaminata. L-ilma huwa wieħed mit-tliet tipi ta' materji primi naturali tal-iScotch Whisky. Il-pit — Billi kien użat storikament bħala fjuwil kemm biex jitqabbad il-lampik kif ukoll biex jitnixxef ix-xgħir matul il-proċess tal-malt, fl-Iskozja hemm provvista abbundanti tal-pit. Il-pit għad għandu rwol importanti fil-produzzjoni tal-iScotch Whisky u t-togħma tiegħu. Il-ħiliet u l-proċessi żviluppati fl-Iskozja u li ntirtu matul is-sekli għandhom ukoll effett sinifikanti fuq il-kwalità u l-karattru tal-iScotch Whisky, inklużi l-ħiliet tal-buttar, tad-distillier u tal-persuna li tħallat u l-materja prima u t-tipi ta' lampiki li jintużaw. Kull waħda mid-distilleriji tal-wiski għandha lampiki tar-ram uniċi li jwasslu għal differenzi fil-wiski. Id-distillatur huwa responsabbli biex jiżgura li l-ispirtu bl-aqwa kwalità biss jimtela fil-btieti. Il-persuni li jħalltu u li jagħmlu dan b'ħila huma l-iżviluppaturi ta' riċetti tad-ditti u kustodji ta' kwalità u konsistenza. L-iScotch Whisky ilu jiġi prodott fl-Iskozja għal aktar minn 500 sena u ilu jiġi esportat mill-Iskozja għal madwar 200 sena. It-terminu "whisky" oriġinarjament ġej mill-kliem bil-Gaelic "Uisge Beatha" jew "Usquebaugh". Il-Gaelic hija l-lingwa tradizzjonali mitkellma fil-Highlands tal-Iskozja u l-Irlanda. Id-deskrizzjoni bil-Gaelic l-ewwel evolviet f'"Uiskie" u mbagħad f'"Whisky". Bosta fatturi ġeografiċi jinfluwenzaw il-kompożizzjoni tad-distillat, inklużi t-tipi ta' ilma lokali, l-użu ta' enzimi endoġeni, il-livelli ta' konġeneri prodotti matul il-fermentazzjoni, id-disinn tal-lampiki, ir-rata ta' distillazzjoni, il-kuntatt bir-ram u l-frazzjonijiet tal-ispirtu miġbur. Dawn huma kollha ddeterminati minn prattiki li evolvew fiż-żona ġeografika maż-żmien. Il-klima friska u umda Skoċċiża tipprovdi kundizzjonijiet ideali matul il-maturazzjoni biex jiġi prodott spirtu differenti ħafna milli kieku jiġi prodott mill-maturazzjoni f'kundizzjonijiet klimatiċi differenti. Il-pit, karburant naturali li jikkonsisti minn qtugħ ta' pit mix-xgħir tal-Iskozja, jintuża fi gradi differenti għall-fran tan-nar fil-proċess ta' tnixxif tax-xgħir maltat, flimkien ma' karburanti aktar moderni. Id-duħħan li joħroġ min-nar tal-pit jagħti aroma distinta, magħrufa bħala "peat reek". Dawn l-aromi bil-pit jgħaddu mill-proċess ta' prodott distillat u jikkontribwixxu għall-karattru tal-ispirtu finali. Il-persuni li jħalltu jfittxu li jżommu l-konsistenza tad-ditti tal-iScotch Whisky tagħhom. Il-persuna ta' kull kumpanija li tħallat se tħarreġ suċċessur u b'dan il-mod il-ħila tingħadda minn ġenerazzjoni għall-oħra, u b'hekk jiġi żgurat li t-togħma tipika tal-iScotch Whisky tiġi replikata ġenerazzjoni wara oħra. Billi d-distillar tal-iScotch Whisky huwa xjenza li ġiet żviluppata matul is-snin, it-taħlit tal-iScotch Whisky huwa arti. Għalhekk, matul il-proċess tal-iScotch Whisky, hemm diversi fatturi li jinfluwenzaw in-natura finali tal-iScotch Whisky. Kull kumpanija għandha l-ħiliet u l-għarfien espert proprji tagħha li jissupplimentaw il-fatturi naturali, bħall-klima u l-ilma. Hija l-kombinazzjoni ta' fatturi umani u naturali li tikkontribwixxi għar-reputazzjoni, il-karattru u l-kwalità tal-iScotch Whisky Dawn ir-Regolamenti huma liġi tar-Renju Unit u inter alia jipprevedu l-infurzar tar-Regolament (KE) Nru 110/2008 u jaħtru lill-Kummissarji ta' Her Majesty's Revenue and Customs (HMRC) bħala l-awtorità ta' verifika għall-finijiet tal-Artikolu 22 tar-Regolament (KE) Nru 110/2008. Dawn ir-Regolamenti huma liġi tar-Renju Unit u jimponu rekwiżiti nazzjonali addizzjonali fir-rigward tal-iScotch Whisky minbarra r-rekwiżiti li japplikaw għall-iScotch Whisky bis-saħħa tar-Regolament (KE) Nru 110/2008. Il-verifika tal-konformità mad-dispożizzjonijiet ta' dan il-fajl tekniku se titwettaq mill-HMRC, kif previst fir-Regolament 5(1) tar-Regolamenti tal-2008 dwar ix-Xorb Spirituż. Reġistri ddettaljati jinżammu f'kull stadju tal-proċess tal-produzzjoni, mit-twassil taċ-ċereali, sal-mili tal-ispirtu f'kull bettija tal-ballut, u l-intraċċar tal-istorja ta' kull bettija matul il-proċess tal-maturazzjoni sakemm jiġi bbottiljat għall-bejgħ lill-pubbliku jew jiġi esportat. Il-proċessi, il-btieti u r-reġistri jistgħu jiġu spezzjonati jew ivverifikati kemm għall-finijiet ta' verifika kif ukoll għal finijiet ta' infurzar. Fuq talba, l-HMRC tista' toħroġ ċertifikati ta' verifika għall-iScotch Whisky. Is-Single Malt Scotch Whisky ma jistax jiġi mċaqlaq mill-Iskozja ħlief fi flixkun magħmul minn kwalunkwe materjal inerti li jkun ittikkettat għall-bejgħ bl-imnut. Is-Single Malt Scotch Whisky ma jistax jiġi bbottiljat, jew ibbottiljat mill-ġdid, barra mill-Iskozja. Ir-rekwiżit li s-Single Malt Scotch Whisky għandu jiġi bbottiljat fl-Iskozja jipproteġi r-reputazzjoni tajba ħafna li tgawdi minnha dik il-kategorija. Filwaqt li għadd kbir ta' taħlitiet ta' Scotch Whiskies jistgħu jinħolqu b'kombinazzjonijiet uniċi ta' Single Malt u ta' Grain Whiskies, hemm għadd finit ta' Single Malt Scotch Whiskies. In-natura u r-reputazzjoni partikolari tas- Single Malt Scotch Whisky prodott f'kull waħda mill-126 distillerija tal-malt huma marburta mal-post fejn jinsab. Kull sena, aktar minn 2 miljun turist iżuru d-distilleriji tas-Single Malt Scotch Whisky u, biex jitgħallmu aktar dwar il-karattru ta' dawn il-wiskijiet fil-post fejn jiġu ddistillati. L-aktar mod effettiv biex tiġi protetta l-awtentiċità, il-kwalità u r-reputazzjoni tas-Single Malt Scotch Whisky huwa r-rekwiżit li dan jiġi bbottiljat fl-Iskozja. Għal ħafna snin qabel l-introduzzjoni tar-Regolamenti tal-2009 dwar l-iScotch Whisky, kien hemm esportazzjonijiet sinifikanti ta' Blended Scotch Whisky u ta' Blended Malt Scotch Whisky bl-ingrossa. Għalhekk, f'għadd ta' pajjiżi barra l-pajjiż ġie żviluppat kummerċ konsiderevoli fl-ibbottiljar lokali ta' dawn il-kategoriji ta' Scotch Whisky. Min-naħa l-oħra, qabel l-introduzzjoni tar-rekwiżit li s-Single Malt Scotch Whisky kollu għandu jiġi bbottiljat fl-Iskozja, kwantità żgħira ħafna ta' Single Malt Scotch Whisky ġiet esportat bl-ingrossa. Konsegwentement, l-ibbottiljar tals-Single Malt Scotch Whisky fl-Iskozja huwa proporzjonat għall-għanijiet tad-dispożizzjoni. Il-kategoriji l-oħra kollha tal-iScotch Whisky ma jridux jiġu mċaqalqa mill-Iskozja f'bettija tal-injam jew f'reċipjent ieħor tal-injam. Is-Single Grain Scotch Whisky, il-Blended Malt Scotch Whisky, il-Blended Grain Scotch Whisky jew il-Blended Scotch Whisky jistgħu jiġu ttrasferiti biss mill-Iskozja f'(a) flixkun (magħmul minn materjal inerti) li huwa ttikkettat għall-bejgħ bl-imnut jew (b) lil importatur, bottiljatur, dak li jwaħħal it-tikketta jew lill-persuna li tħallat li jkun ta tali garanziji lill-HMRC kif inhuma preskritti mill-HMRC fi skema ta' verifika, kif riveduta jew issostitwita minn żmien għal żmien jew (c) lil manifattur tal-prodotti tal-ikel li mhumiex xorb alkoħoliku. Il-kategorija li fiha jaqa' l-iScotch Whisky trid tkun indikata fuq quddiem ta' kontenitur tal-iScotch Whisky u fuq kull imballaġġ individwali li jintuża għat-trasport tal-kontenitur, jew li jintuża għal finijiet ta'wiri matul it-tqegħid fis-suq tal-wiski. L-isem tal-kategorija (a) irid ikun stampat f'post li jidher b'tali mod li jkun viżibbli u leġibbli faċilment u li ma jitħassarx sabiex ikun ċar li din hija d-deskrizzjoni tal-bejgħ tal-wiski (b) stampat b'tali mod li jagħti prominenza ugwali lil kull kelma li tagħmel l-isem tal-kategorija u (c) prominenti bħal kwalunkwe deskrizzjoni oħra tal-wiski fuq il-kontenitur jew l-imballaġġ, għajr għal: kwalunkwe użu separat tad-deskrizzjoni "Scotch Whisky"; kwalunkwe dikjarazzjoni relatata mas-sena li fiha l-wiski jkun ġie ddistillat, is-sena li fiha jkun ġie bbottiljat, il-perjodu li għalih ikun ġie maturat jew l-età tal-wiski u kull kelma deskrittiva jew kelmiet deskrittivi li jifformaw parti mill-marka kummerċjali. L-isem tal-kategorija ma jridx ikun (a) sovrappost jew interrott minn materjal ieħor miktub jew impinġi jew (b) użat flimkien ma' kwalunkwe kliem ieħor iżda dak ma jipprevjenix l-isem ta' lokalità Skoċċiża jew reġjun Skoċċiż milli jiġi mehmuż mal-isem tal-kategorija tal-wiski biex jiġi indikat fejn l-iScotch Whisky ikun ġie ddistillat jekk jidher immedjatament qabel l-isem tal-kategorija u l-wiski jkun ġie distillat fil-lokalità jew fir-reġjun imsemmi. Dawn japplikaw għall-ismijiet ta' distilleriji u distillaturi, il-lokalità u l-indikazzjonijiet ġeografiċi reġjonali, l-użu tal-kliem "pur" u "malt" u derivazzjonijiet u dikjarazzjonijiet dwar il-maturazzjoni, l-età u d-distillazzjoni. Aktar dettalji huma pprovduti fil-Fajl Tekniku. Barra minn hekk, it-tikkettar, l-imballaġġ, il-preżentazzjoni u r-reklamar tal-iScotch Whiskies jistgħu juru kliem jew termini supplimentari addizzjonali kif permess mill-Fajl Tekniku.